इग्नू ने गोद लिए गांव में लगवाया चिकित्सा शिविर
जयपुर| इंदिरागांधी राष्ट्रीय मुक्त विवि, इग्नू के क्षेत्रीय केंद्र , जयपुर द्वारा गोद लिए गए आमेर के ग्राम आकेड़ा डूंगर के ग्राम पंचायत भवन में रविवार को निशुल्क स्वास्थ्य शिविर लगाया गया। क्षेत्रीय सहायक निदेशक डा. राममूर्ति मीणा ने बताया कि शिविर का उद्घाटन भारतीय चिकित्सा यूनियन के राष्ट्रीय अध्यक्ष डाॅ. एस.एस अग्रवाल ने किया। निदेशक डा. एम.के. दास के निर्देश पर ये शिविर लगवाया गया, जिसमें 11 डॉक्टरों ने शिविर में आकर ग्रामीणों के स्वास्थ्य की जांच की। डा. राममूर्ति ने बताया कि इग्नू द्वारा गोद लिए गए गांव में शिक्षा के विशेष अभियान चलाया जा रहा है।
hin_Deva hin_Deva